**Макаро́н** (фр.: macaron, /makaʁɔ̃/) — французскі кандытарскі выраб з яечных бялкоў, цукру і молатага міндаля. Звычайна робіцца ў форме пячэння; паміж двума пластамі кладуць крэм або варэнне. Італьянская назва італ.: maccarone/maccherone паходзіць ад слова італ.: ammaccare — *«разбіць, раздушыць»*, і з’яўляецца адсылкай да спосабу вырабу асноўнага інгрэдыента, міндальнай мукі. Гатовы выраб мяккі, з гладкай паверхняй, растае ў роце. Маюць розны смак.

Пра паходжанне ласунку ідуць спрэчкі. Larousse Gastronomique адзначае, што макароны, хутчэй за ўсё, маюць італьянскае паходжанне і, верагодна, былі створаны ў Венецыі ў эпоху Адраджэння. Па іншай версіі, макароны з’явіліся ў Францыі, у Кармеры, прычым значна раней — у 791 годзе. Згодна з іншымі крыніцамі, ласунак у Францыю прывезлі італьянскія кухары, якія прыехалі з Кацярынай Медычы пасля заключэння яе шлюбу з Генрыхам II.

У 1830-я гады макароны падавалі з лікёрамі, джэмам і спецыямі, а ў сучасным выглядзе яны з’явіліся ў кандытарскай *Ladurée*, дзе прыдумалі злучаць два печыва паміж сабой з дапамогай крэма. У цэлым, рэцэпт адрозніваецца ў розных гарадах Францыі; напрыклад у Ам’ене з XVI стагоддзя выкарыстоўваюцца садавіна, міндаль і мёд, а ў латарынгскім горадзе Нансі, па легендзе, дзве манашкі, сёстры Маргарыта і Мары-Элізабет, прыдумалі макароны, каб перахітрыць строгія манастырскія дыетычныя правілы (за што былі празвалі «сёстрамі Макарон»).

Макароны прадаюцца ў французскім McDonald’s; з 2010 года гэта печыва зрабілася вельмі папулярным дэсертам у ЗША, дзе яго нават пачалі выкарыстоўваць у якасці самастойнага велікоднага падарунка замест традыцыйных шакаладных фігурак, і ў Канадзе; іх версія вядомая ў Японіі.

Зноскі
------

1. ↑  Macaron // Petit Larousse illustré. — Larousse, 1989. — P. 585. — 1680 p. — ISBN 2-03-301189-5.
2. ↑  Search result on macaroon, Etymonline.com
3. ↑  Larousse gastronomique, 2007
4. ↑  History of Macarons Архівавана 5 лютага 2009. Madmacnyc.com
5. ↑  The story of the Macaron Архівавана 4 ліпеня 2010. Laduree.fr
6. ↑  Macarons, the Daddy Mac of Cookies Архівавана 8 сакавіка 2012. Fox News
7. ↑  Macarons d’Amiens Архівавана 18 ліпеня 2011. Saveursdumonde.net
8. ↑  Notre Histoire Maison des soeurs Архівавана 23 кастрычніка 2014. Achat-nancy.com
9. ↑  Mon Dieu! Will Newfound Popularity Spoil the Dainty Macaron? **(нявызн.)**, *The Wall Street Journal* (2 сакавіка 2010). Праверана 29 снежня 2010.
10. ↑  Macarons: New to The Easter Parade This Year **(нявызн.)**, *Los Angeles Times* (1 красавіка 2010). Праверана 29 снежня 2010.
11. ↑  Move Over, Cupcake: Make Way For The Macaroon **(нявызн.)**, *NPR* (12 лютага 2010). Праверана 29 снежня 2010.
12. ↑  Macaron mania hits Montreal — finally! **(нявызн.)**, *The Gazette (Montreal)* (11 кастрычніка 2008). Праверана 29 снежня 2010. Архіўная копія **(нявызн.)**. Архівавана з першакрыніцы 9 лістапада 2012. Праверана 10 мая 2021.
13. ↑  ジャン=フィリップ・ダルシー「夏の新作マカロン」 Архівавана 17 сакавіка 2012 года. Fukui News

Літаратура
----------

* Le Grand Larousse gastronomique / Isabelle Jeuge-Maynart. — Larousse, 2007. — P. 513. — ISBN 978-2-03-582360-1.

Спасылкі
--------

* 

* Лагатып Вікісховішча На Вікісховішчы ёсць медыяфайлы па тэме **Макарон**

|  |  |
| --- | --- |
| ⚙️   Слоўнікі і энцыклапедыі | Вялікая нарвежская |
| Нарматыўны кантроль | BNF: 14645883h · GND: 7840251-7 · NKC: ph740241 |